JINA:………………………………KIDATO……………………………………….

TAREHE:……………………….NAMBARI………………………………………..

102

KISWAHILI

KIDATO CHA PILI

JULAI 2016

MUDA: SAA 2

MTIHANI WA PAMOJA WILAYA YA COUNTY MULTILATERAL

MTIHANI WA MWISHO WA MUHULA WA PILI KIDATO CHA PILI 2016

MAAGIZO

Jibu maswali yote katika nafasi uliyopewa.

|  |  |  |  |
| --- | --- | --- | --- |
|  | SWALI | UPEO | ALAMA |
| 1. | Insha | 20 |  |
| 2. | Ufahamu | 15 |  |
| 3. | Matumizi ya lugha | 40 |  |
| 4. | Isimu jamii | 10 |  |
| 5. | Fasihi simulizi | 15 |  |
| 6. | Jumla | 100 |  |

INSHA (ALAMA 20)

Andika ratiba kuhusu siku ya kutuza zawadi katika shule yako. Wazazi watakuwepo. (alama 20)

UFAHAMU

Saa tano usiku kwenye chumba cha habari cha runinga ya Kalima TV. Pili, ripota chipukizi, ajiandaa kwenda nyumbani. Ndiyo mwanzo anakamilisha ngwe yake ya siku; ngwe ya majasho, machozi na majonzi. Hasa kwa kuwa mkubwa haridhishwi akaridhika. Kaingia kazini saa mbili asubuhi, anaondoka saa tano usiku, kama ambavyo imekuwa kwaida ya kila uchao, tangu alipopata ajira mlezi mitatu iliyopita. Leo ameibadili taarifa yake sijui mara ngapi, taarifa kuhusu mzozo kati ya washika dau kwenye muungano unaotawala. Mkubwa anapoisoma anamwambia mara sijui na mbetuko wa kichochezi, sijui imeelemea upande mmoja, haina mwelekeo sijui, au lugha iliyotumiwa kwenye taarifa ina makosa mengi ya mategu na sarufi, sijui taarifa yenyewe haina kichwa wala mkia.

Pili anachukua mkoba wake na kuanza kuelekea kwenye kambarau. Baada ya kubofya kitufe, anasubiri kambarau iwasili na kufunguka milango. Yumo katika kutia na kutoa kuhusu uamuzi wa kuzungumza na mhariri mkuu kuhusu habari atakazozifanyia utafiti. Hapana. Anapiga moyo konde. Acha kwanza nirudi nimpigie simu mkubwa nimdokezee mradi huru wa habari za gizani. Sharti watazamaji watazichangamkia habari hizi. Nitamwambia tu akubali asikubali. Uzuri ni kwamba mkubwa hujibu rununu yake wakati wowote na pahali. Baada ya salamu, pili alimwambia kusudi lake la kupiga simu.

“Boss nataka kukusanya habari kuhusu viroja vya koinange usku.”

Kasha zionyeshwe kwenye runinga ya nani?”

“Kalima TV. Kwani kuna ubaya gani? Mimi naomba tu unipe mpiga picha dereva na gari, mengine yote niachie mimi.”

“Mambo ya Barabara ya Koinange siku ni mambo ya fedheha. Wajua TV yetu inataka kudumisha maadili bora kama vile tunavyohimizwa na serikali. Kudumisha maadili.”

“Kwa hivyo hatuwezi kutangaza kadhia zinazoendelea gizani?”

“Ndiyo!”

“Huko ndiko kulinda maadili?”

“Bila shaka.”

“Yaani tulinde maadili kwa kuyafumbia macho.

“Wewe huoni sisi wanahabari tumekuwa adui wa kila mtu? Si waharabu wa nchi.”

“Haya nimesikia, boss. Si majuzi yale tumeonyesha kwenye runinga yetu story ya makasisi ma makadhi wakiongoza rubaa ya vijana hadharani kuteketeza motoni makondomu?”

“Sasa ndio unajaribu kusema nini?

“Nauliza tunapowaonyesha watu kondomu zikichomwa moto ni kama tunasema kondomu ni hatari kuliko vitendo vyenyewe vya ufuska. Mbona tusifichue kashfa za watendaji wenyewe wa vitendo? Mbona kwenye sinema tunazoonyesha kwenye kituo chetu cha runinga kuna picha za Wazungu wanaokwenda tuputupu, wanaorambanarambana na kufanya maumbufu teletele ila hautupigi mshipa?”

“Aisee, wale ni wazungu, Pili huelewi? Ngoja hadi siku utakapoanzisha kutuo chako mwenyewe ndipo utakopoweka upuuzi kama huo wa mambo ya Koinange usiku. Ushafahamu? Ushafahamu? Usije kutuletea hapa story itakayofanya serikali kutungia kituo chetu.”

Kisha mhariri mkuu aliikita simu kwa hasira. Pili aliondoka chumba cha habari akiwa anakereketwa maini kwa kasiriko. Alikutana na Kizito kwenye lango la kambarau. Kizito ni mpiga picha za runinga ambaye pia alikuwa ndiye kwanza unaingia zamu ya usiku. Kazi yake kubwa ni kukaa karibu na simu na kusubiri zimamoto wapige simu kuwa kuna moto au polisi kumwarifu kwamba kuna maanfa Fulani mahali jijini ili akimbie huko kupiga picha za runinga. Akiipenda sana zamu ya usiku maana haina mkubwa wa kubweka kama mbwa.

**MASWALI**

1. Ripoti amefanya kazi muda gani? (al. 1)

2. Kwa nini ripota anafanya kazi saa tano usiku? (al. 2)

3. Mkubwa wa ripota hakuridhika na taarifa ya ripoti. Kwa nini? (al. 3)

4. Mhariri unatoa sababu zipi za kukataza habari za koinange kutangazwa? (al. 2)

5. Ripota anaona ni njia gani inafaa ya kudumisha maadili. (al. 2)

6. Kwa nini kizito anapendelea kazi wakati wa usiku? (al. 2)

7. Toa kwenye kifungu mifano ya: (al. 3)

a) Tashbihi –

b) Nahau

c) Ndimi – mseto

**SARUFI NA MATUMIZI YA LUGHA (ALAMA 40)**

a) Andika sauti mbili ghuna za ufizi. (al. 2)

b) Onyesha shadda katika maneno yafuatayo; (al. 2)

i) Mbu-

ii) Mkulima

c) Tunga neon moja lenye silabi tatu na uzionyeshe. (al. 2)

d)(i) Mofimu ni nini? (a1. 2)

ii) Tenga mofimu katika neon hili.

Alitumiwa

e) Andika sentensi ifuatayo katika usemi halisi. (al. 2)

Mjomba alituambia tujitayarishe tuondoke siku hiyo jiono.

f) andika kwa wingi.

Ninaipenda nyama ya ng’ombe kuliko ya mbuzi. (al. 2).

g) Tambua aina ya kitenzi katika sentensi hizi; (al. 2)

1. Maji yalikuwa moto.
2. Yule ni mtoto wetu.

h) Yakinisha sentensi ifuatayo; (al. 2)

Wageni hawajachinjiwa kuku leo.

i) Andika kinyume cha sentensi hii. (al. 2)

Nyanya atafurahishwa na jambo hilo (al. 2)

j) Toa mifano ya nomino zifuatazo. (al. 2)

1. Ya jamii
2. Ya wingi

k) Andika sentensi ifuatayo katika (al. 4)

i) Udogo

ii) Ukubwa

Mkono wa mtoto unauma.

l) Akifisha sentensi ifuatayo. (al. 3)

Kenya ina matatizo matatu makuu ugaidi ufisadi na ukabila.

m) Nyambua kitenzi vaa katika kauli zifuatazo (al. 3)

i) Kutendwa

(ii) Kutendesha

(iii) Kutendeka

n) Sahihisha sentensi ifuatayo, kwa njia mbili tofauti (al. 4)

Paka mwenye aliletwa alimla panya.

o) Unda vitenzi kutokana na nomino hizi; (al. 2)

Maandishi

Mwendo

p) Tunga sentensi itakayodhirisha matumizi ya ngeli hizi: (al. 2)

i) 1 -1

ii) ya – ya

q. Onyesha kikundi nomino na kikundi tenzi katika sentensi ifuatayo. (al. 2)

mwanafunzi shupavu amepewa zawadi.

ISIMU JAMII (ALAMA 10)

Je, unaumwa na kichwa mara kwa mara?

Je, unapatwa na maumivu ya viungo?

Je, unahisi baridi na joto mwilini?

Usisileki usikawie, nenda moja ujinunulie dawa ya MOTOMOTO.

Dawa yetu mpya ya MOTOMOTO inamaliza maumivu kwa sekunde mbili tu!

Nenda sasa, pona sasa. MOTOMOTO IKO TOPS.

Maswali

a) Lugha hii ni ya sajili gani? (al. 2)

b) Taja sifa za sajili hii kwa kuzingatia kifungu hiki. (al. 8)

FASIHI SIMULULIZI (ALAMA 15)

1. Eleza maana ya vipera hivi. (al. 2)

i) Vitendawili-

ii) Methali – (al. 2)

2. Eleza aina hizi za ngano.

i) Mighani (al. 2)

ii) Hurafa (al. 2)

3. Nyimbo ni nini? (al. 2)

4. Eleza umuhimu wa bembelezi. (al. 4)

5. Msimulizi wa hadithi pia huitwaje? (al. 1)